REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/10-16

1. februar 2016. godine

B e o g r a d

ZAPISNIK

41. SEDNICE ODBORA ZA KULTURU I INFORMISANjE

ODRŽANE 22. JANUARA 2016. GODINE

Sednica je počela u 10,35 časova.

 Sednicom je predsedavala Vesna Marjanović, predsednik Odbora.

 Sednici su prisustvovali: Milena Turk, Milorad Cvetanović, Mirjana Andrić, Nebojša Tatomir, Dušica Stojković, Sanja Nikolić, Srđan Dragojević, Mira Petrović, Branka Karavidić i Aleksandar Jugović, članovi Odbora.

Sednici su prisustvovali: Nenad Nikolić i Miletić Mihajlović, zamenici članova Odbora.

Sednici nisu prisustvovali članovi Odbora: Vladimir Đukanović, Milan Stevanović, mr Aleksandra Jerkov i Ljiljana Nestorović, niti njihovi zamenici.

Sednici su prisustvovali: Branko Gardašević, Tijana Naumović, Miloš Stokić, Mirjana Maksimović, Tijana Kasper, Želimir Gvardiol, Maja Radović, Ivona Katić, Borka Popović, Ana Mandić, Aleksandar Zagorac, Balša Đogo, Nebojša Kuzmanović, Vesna Ćilerdžić, Danilo Rončević, Milivoje Pavlović, Dragan Marinković, Predrag Obradović, Dejan Milenković, Vladan Terzić, Nemanja Pantić, Ivan Karl, Nada Popović Perišić, Snežana Cvetković, Nebojša Spaić, Ljiljana Marković, Nataša Debeljak, Ivan Topalović, Darko Nadić, Duško Medić, Vesna Milekić, Maja Vukadinović, Nikola Stojanović, Vuk Žugić, Dijana Subotički Miletić, Jovanka Todorović Savović i Milan Janković, kandidati za članove Programskog saveta Javne medijske ustanove „Radio-televizija Srbije“.

Na predlog predsedavajućeg, članovi Odbora su jednoglasno usvojili sledeći:

D n e v n i r e d:

1. **Utvrđivanje procedure za obavljanje razgovora sa kandidatima za članove Programskog saveta Javne medijske ustanove „Radio-televizija Srbije“;**
2. **Razgovor sa predloženim kandidatima za članove Programskog saveta Javne medijske ustanove „Radio-televizija Srbije“;**
3. **Razno.**

**PRVA TAČKA -** Utvrđivanje procedure za obavljanje razgovora sa kandidatima za članove Programskog saveta Javne medijske ustanove „Radio-televizija Srbije“.

**Vesna Marjanović** je u uvodnom izlaganju podsetila članove Odbora da je Narodna skupština Republike Srbije, na Devetoj sednici Drugog redovnog zasedanja u 2014. godini, održanoj 8. decembra 2014. godine, donela Odluku o pravilima o sprovođenju javnog konkursa za izbor kandidata za članove Programskog saveta Javne medijske ustanove „Radio-televizija Srbije“. Istakla je da je u skladu sa tačkom 2. Odluke, a na osnovu člana 29. Zakona o javnim medijskim servisima i člana 60. Poslovnika Narodne Skupštine, Odbor za kulturu i informisanje na 34. sednici usvojio tekst Javnog konkursa.

Napomenula je da je Javni konkurs za izbor kandidata za članove Programskog saveta RTS-a raspisan i objavljen 2. decembra 2015. godine u Službenom glasniku i na internet stranici Narodne skupštine, a 3. decembra 2015. godine u dnevnom listu „Politika“.

Ukazala je na činjenicu da je Odbor na 40. sednici, održanoj 28. decembra 2015. godine, utvrdio Listu svih prijavljenih kandidata koji ispunjavaju uslove javnog konkursa za izbor kandidata za članove Programskog saveta Javne medijske ustanove “Radio - televizija Srbije”.

Naglasila je da u skladu sa tačkom 8. Odluke o pravilima o sprovođenju javnog konkursa za izbor kandidata za članove Programskog saveta Javne medijske ustanove „Radio-televizija Srbije“, Odbor treba da obavi razgovor sa kandidatima koji ispunjavaju uslove javnog konkursa.

 Rekla je da će Odbor na narednoj sednici utvrditi konačnu listu od 30 kandidata za članove Programskog saveta RTS-a, koju će dostaviti Upravnom odboru RTS-a.

Istakla je da je služba Odbora, u međuvremenu primila pisana obaveštenja da su kandidati: Simona Mitrović Dunjić, Simo Čulić i Ana Martonoli, odustali od svoje kandidature za člana Programskog saveta RTS-a.

Konstatovala je da je potrebno da Odbor utvrdi proceduru po kojoj će se obavitirazgovor sa kandidatima za članove Programskog saveta RTS-a na današnjoj sednici.

Iznela je predlog da se izlaganje svakog kandidata ograniči na 2 minuta, a da nakon predstavljanja kandidata, članovi Odbora, odnosno njihovi zamenici, mogu postavljati pitanja relevantna za njihov budući rad u Programskom savetu RTS-a u trajanju od dva minuta.

Rekla je da odgovor kandidata na postavljena pitanja ne bi trebalo da bude duži od 2 minuta.

Predsedavajuća je stavila na glasanje ovaj predlog procedure.

Odbor je jednoglasno **prihvatio** predlog procedure po kojoj će se obavitirazgovor sa kandidatima za članove Programskog saveta RTS-a, koju je predložila Vesna Marjanović.

**DRUGA TAČKA -** Razgovor sa predloženim kandidatima za članove Programskog saveta Javne medijske ustanove „Radio-televizija Srbije“.

**Vesna Marjanović** je istakla da su članovi Odbora u materijalu za 41. sednicu dobili biografije svih prijavljenih kandidata. Napomenula je da će se kandidati predstavljati prema hronološkom redosledu podnetih prijava.

Branko Gardašević, Tijana Naumović, Miloš Stokić, Mirjana Maksimović, Tijana Kasper, Želimir Gvardiol, Maja Radović, Ivona Katić, Borka Popović, Ana Mandić, Aleksandar Zagorac, Balša Đogo, Nebojša Kuzmanović, Vesna Ćilerdžić, Danilo Rončević, Milivoje Pavlović, Dragan Marinković, Predrag Obradović, Dejan Milenković, Vladan Terzić, Nemanja Pantić, Ivan Karl, Nada Popović Perišić, Snežana Cvetković, Nebojša Spaić, Ljiljana Marković, Nataša Debeljak, Ivan Topalović, Darko Nadić, Duško Medić, Vesna Milekić, Maja Vukadinović, Nikola Stojanović, Vuk Žugić, Dijana Subotički Miletić, Jovanka Todorović Savović i Milan Janković, kandidati za članove Programskog saveta Javne medijske ustanove „Radio-televizija Srbije“, predstavili su se članovima Odbora za kulturu i informisanje, obrazloživši svoje kandidature, kao i motive koji su ih naveli da se prijave na konkurs.

S obzirom da članovi Odbora nisu imali pitanja za kandidate predsedavajuća je zaključila raspravu u vezi sa ovom tačkom Dnevnog reda.

**TREĆA TAČKA - Razno.**

Povodom ove tačke Dnevnog reda nije bilo predloga ni diskusije.

Sednica je završena u 12,00 časova.

 SEKRETAR ODBORA PREDSEDNICA ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dana Gak Vesna Marjanović